MTV Unplugged

MTV Unplugged, ամերիկացի երգչուհի Քեթի Փերրիի առաջին համերգային ալբոմը, որը թողարկվել է 2009 թվականի նոյեմբերի 17-ին ԱՄՆ-ում «Capitol Records» լեյբլի կողմից։


== Ալբոմի մասին ==
Երկու CD/DVD սկավառակները ներառում են 2009 թվականի հուլիսի 22-ից Նյու Յորքում «MTV Unplugged» շոուի ժամանակ Փերրիի երգերը։ Ալբոմում ներկայացված են Քեթիի «I Kissed a Girl», «Waking Up in Vegas», «Thinking of You» հիթային, ինչպես նաև երկու բոլորովին նոր երգեր՝ «Hackensack» և «Brick by Brick»: DVD-ում ներկայացված են նաև բացառիկ հարցազրույցներ և կադրեր։
«MTV Unplugged» ալբոմն առաջին անգամ թողարկվել է 2009 թվականի նոյեմբերի 13-ին Շվեյցարիայում և ԱՄՆ-ում՝ համապատասխանաբար CD/DVD և թվային ձևաչափով։ Ընտրված երգերն ու հարցազրույցները EP-ից ցուցադրվել են երեք օր անց MTV ալիքի առավոտյան AMTV բլոկի ժամանակ։ Ֆիզիկապես ստեղծագործությունը թողարկվել է 2009 թվականի նոյեմբերի 17-ին ԱՄՆ-ում և Ֆրանսիայում։ Ամբողջական տեսաձայնագրությունը հրապարակվել է նոյեմբերի 27-ին MTV-ի պաշտոնական կայքում, իսկ հեռուստատեսային պրեմիերան կայացել է նույն օրը ժամը 21:00-ին բարձր հաճախականությամբ Palladia ալիքով և ցուցադրվել՝ կեսգիշերին։ Բրազիլիայում հավաքածուն թողարկվել է DVD/CD ձևաչափով (այլ ոչ թե CD/DVD, ինչպես ԱՄՆ-ում)՝ փաթեթավորված հատուկ պահպանման համար։ Ճապոնական թողարկումն, ինչպես նաև DVD/CD-ով, ի հայտ է եկել գրեթե մեկ տարի անց՝ 2010 թվականի նոյեմբերի 24-ին։ Ալբոմը ամերիկյան հիմնական Billboard 200 հիթ-շքերթում առաջնաելույթ է ունեցել 168-րդ հորիզոնականում, սակայն արդեն հաջորդ շաբաթ դուրս է մնացել հիթ-շքերթից։ 2020 թվականի օգոստոսին ԱՄՆ-ում վաճառվել է 63 հազար օրինակ։ Ալբոմը առաջնաելույթ է ունեցել French Albums Chart հիթ-շքերթի 192-րդ և Swiss Albums Chart հիթ-շքերթի 82-րդ հորիզոնականներում։


== Արձագանքներ ==
Ալբոմը երաժշտական քննադատների և ինտերնետ-հրատարակությունների կողմից ստացել է խառը արձագանքներ։ AllMusic օնլայն երաժշտական տվյալների բազայի խմբագիր Սթիվեն Թոմաս Էրլևայնը ալբոմին տվել է հինգ աստղից երեքը և թեև գովել է Քեթիին, որ նա աշխատասեր երաժշտական կատարող է և «և այստեղ ավելի համակրելի է թվում, քան իր առաջնաելույթի ժամանակ», բայց նա նշել է, որ ելույթի ընթացքում թերությունները «ուժեղացել են»։ Blogcritics-ի խմբագիրն ավելի դրական է արձագանքել՝ գրելով, որ չնայած Փերրին «լավագույն երգչուհի» չէ, բայց նա փոխհատուցել է այն «էֆեկտիվությամբ և ․․․ հմայքով»։ Մասնակիցը ավելի բացասական է եղել «I Kissed a Girl»–ի ակուստիկ տարբերակի նկատմամբ և այն փաստի, որ MTV-ն մասեր էր կտրել տեսանյութից․ « Ես կցանկանայի, որ MTV-ն ստիպեր Քեթի Փերրիին ոչ ծածկագրված երկխոսության մեջ մտնել ներկա գտնվող երկրպագուների հետ, նկարահանել այդ ամենը և տեղադրել DVD-ում, այդ ժամանակ դուք իսկապես ինչ-որ unplugged բան կունենայիք։ Հակառակ դեպքում դուք ինչպես կարող եք իսկապես ճանաչել արտիստին, եթե մենք չենք տեսնում նման համագործակցություն»։ Idolator վեբ կայքից Բեքի Բեյնը նախապատվությունը տվել է Փերրիի կենդանի ձայնին և նրա բնական մատուցմանը, թեև նա միանշանակ չէր վերաբերվում երգերին ակուստիկ մշակում տալուն։ Այնուհետև նա եկել է այն եզրակացությանը, որ Փերրիի «MTV Unplugged» ալբոմի երգերի տարբերակները չեն կարող փոխարինել դրանց «փայլուն բնօրինակները»։ Entertainment Weekly ամսագրից Սայմոն Վոզիկ-Լևինսոնը անրադարձել է համերգային ալբոմի կրկնօրինակին՝ հայտարարելով, որ MTV Unplugged-ի «կտրատված մշակումը չի նպաստում Փերրիի աղաղակող ձայնին», և որ «այդ երգերը ամբողջական չեն, որպեսզի ինքնաբավ լինեն առանց բազմաթիվ փայլուն մշակումների բնօրինակի»։ Վաշինգտոն Փոստից Քեթրին Լյուիսը գովել է Փերրին իր «ավելի աղմկոտ համարները ակուստիկ ֆորմատ տեղափոխելու համար» և գրել, որ «ալբոմը միանշանակ քայլ էր լավ և անսպասելի ուղղությամբ»։


== Երգացանկ ==
Ըստ iTunes Store-ի տվյալների.


== Հիթ-շքերթներ ==


== Ծանոթագրություններ ==